Document ID: 31995R2703

ΚΑΝΟΝΙΣΜΟΣ (ΕΚ) αριθ. 2703/95 ΤΗΣ ΕΠΙΤΡΟΠΗΣ της 22ας Νοεμβρίου 1995 για τροποποίηση του κανονισμού (ΕΚ) αριθ. 1489/95 για τον καθορισμό των επιστροφών κατά την εξαγωγή στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 26 παράγραφος 11,
Εκτιμώντας:
ότι ο κανονισμός (ΕΚ) αριθ. 1489/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2490/95 (4), καθόρισε τις ποσότητες για τις οποίες δύνανται να υποβληθούν αιτήσεις για έκδοση πιστοποιητικών εξαγωγής, άλλων πλην εκείνων για τα οποία υποβάλλονται αιτήσεις στο πλαίσιο της επισιτιστικής βοήθειας 7 ότι, κατόπιν της τροποποιήσεως των στατιστικών εξαγωγής της Ελλάδας, πρέπει να κατανεμηθούν εκ νέου οι κοινοτικές ποσότητες πορτοκαλιών που προβλέπονται στα παραρτήματα του εν λόγω κανονισμού 7 ότι, συναρτήσει των προοπτικών εξαγωγών μήλων, πρέπει να ανακατανεμηθούν οι ποσότητες μήλων που προβλέπονται μελλοντικά 7 ότι είναι χρήσιμο να προσδιορισθούν οι ημερομηνίες κατάθεσης των αιτήσεων που αντιστοιχούν σε κάθε περίοδο κατανομής των πιστοποιητικών με προκαθορισμό της επιστροφής 7 ότι ο κανονισμός (ΕΚ) αριθ. 1488/95 της Επιτροπής της 28ης Ιουνίου 1995 περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών (5), όπως τροποποιήθηκε τελευταία από τον κανονισμό (ΕΚ) αριθ. 2702/95 (6) προβλέπει τα στοιχεία εκείνα που πρέπει να λαμβάνονται υπόψη για τον καθορισμό των ποσοτήτων για τις οποίες ενδέχεται να χορηγηθούν πιστοποιητικά κατά την εξαγωγή 7 ότι, για λόγους διαφάνειας, πρέπει να τεθεί εις γνώση των επιχειρηματιών η καινούργια κατάσταση των ποσοτήτων αυτών 7 ότι, με την ευκαιρία, είναι χρήσιμο να προβλεφθεί ήδη από τώρα το άνοιγμα ποσόστωσης επιτραπέζιων σταφυλιών ποσότητας ισοδύναμης με τις ποσότητες οι οποίες δεν είχαν χρησιμοποιηθεί προηγουμένως 7 ότι η Επιτροπή Διαχείρισης Οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι και ΙΙ του κανονισμού (ΕΚ) αριθ. 1489/95 αντικαθίστανται από τα παραρτήματα Ι και ΙΙ, αντιστοίχως, του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1995.

Labels: 3
17
18